ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Δεκεμβρίου 1989 για τη θέσπιση προγράμματος δράσης για την προώθηση της καινοτομίας στον τομέα της επαγγελματικής κατάρτισης η οποία προκύπτει από τις τεχνολογικές μεταβολές στην Ευρωπαϊκή Κοινότητα ( EUROTECNET ) ( 89/657/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 128,

την απόφαση 63/266/ΕΟΚ του Συμβουλίου της 2ας Απριλίου 1963 περί θεσπίσεως των γενικών αρχών για την εφαρμογή κοινής πολιτικής επαγγελματικής καταρτίσεως^( 1 ), και ιδίως την δεύτερη, την πέμπτη, την έκτη, την έβδομη, την ένατη και την δέκατη αρχή που προβλέπονται σε αυτήν,

την πρόταση της Επιτροπής^(2 ), η οποία εκπονήθηκε ύστερα από διαβούλευση με τη συμβουλευτική επιτροπή για την επαγγελματική κατάρτιση,

τη γνώμη του Ευρωπαϊκού Κοινοβουλίου^(3 ),

τη γνώμη της Οικονομικής και Κοινωνικής Επιτροπής^(4 ),

Εκτιμώντας :

ότι, το Ευρωπαϊκό Συμβούλιο, κατά τις συνόδους του στο Λονδίνο στις 5 και 6 Δεκεμβρίου 1986 και στη Μαδρίτη στις 26 και 27 Ιουνίου 1989, τόνισε τη σημασία των κοινοτικών δράσεων που αποσκοπούν στη βελτίωση της εκπαίδευσης και τον πρωταρχικό χαρακτήρα της ανάπτυξης του ανθρώπινου δυναμικού μέσω της επαγγελματικής κατάρτισης για την οικονομική και κοινωνική ανάπτυξη

ότι, στο ψήφισμά του της 22ας Δεκεμβρίου 1986 σχετικά με το πρόγραμμα δράσης για την ανάπτυξη της απασχόλησης^(5 ), το Συμβούλιο θεώρησε ότι η βελτίωση της επαγγελματικής κατάρτισης, η ανύψωση του επιπέδου των προσόντων και η ανάπτυξη της συνεργασίας των κοινωνικών εταίρων αποτελούν απαραίτητο στοιχείο για την ανάπτυξη της απασχόλησης

ότι, στο ψήφισμά του της 5ης Ιουνίου 1989 σχετικά με τη συνεχή επαγγελματική κατάρτιση^(6 ), το Συμβούλιο υπογράμμισε τον ουσιώδη ρόλο της συνεχούς επαγγελματικής κατάρτισης για την αξιοποίηση του ανθρώπινου δυναμικού με την προοπτική της ολοκλήρωσης της εσωτερικής αγοράς

ότι, μια κοινή γνώμη που εξεδόθη στα πλαίσια του κοινωνικού διαλόγου στις 6 Μαρτίου 1987 τόνισε την ανάγκη της καλής κατάρτισης των εργαζομένων και των στελεχών στις νέες τεχνολογίες

ότι, με την απόφαση 87/569/ΕΟΚ^( 7 ), το Συμβούλιο θέσπισε πρόγραμμα δράσης για την επαγγελματική κατάρτιση των νέων και την προετοιμασία τους για τη ζωή του ενηλίκου και την επαγγελματική ζωή, επισημαίνοντας την ανάγκη προώθησης της προσαρμοστικότητας των συστημάτων επαγγελματικής κατάρτισης στις ταχείες τεχνολογικές, οικονομικές και κοινωνικές εξελίξεις

ότι, με την απόφαση 89/27/ΕΟΚ ( πρόγραμμα COMETT ) ( 8 ), το Συμβούλιο επανέλαβε τη σημασία που αποδίδει στην αρχή της συνεργασίας μεταξύ πανεπιστημίων και επιχειρήσεων όσον αφορά την επαγγελματική κατάρτιση στον τομέα της προηγμένης τεχνολογίας

ότι, η τεχνολογική και βιομηχανική συνεργασία στον τομέα της έρευνας και της ανάπτυξης, αποτέλεσε αντικείμενο των αποφάσεων του Συμβουλίου 88/279/ΕΟΚ^(9 ) ( ESPRIT ),

85/196/ΕΟΚ^(10 ) (BRITE/EURAM ), 88/419/ΕΟΚ^(11 )

( SCIENCE ), 88/417/ΕΟΚ^(12 ) ( DELTA ) και 89/286/ΕΟΚ

( SPRINT ) ( 13 )

ότι, θα πρέπει να ληφθούν μέτρα τα οποία θα συμπληρώσουν τα μέσα που ενέκρινε το Συμβούλιο για την προώθηση της προσαρμοστικότητας των συστημάτων επαγγελματικής κατάρτισης στις τεχνολογικές μεταβολές και για τη συμβολή στην υλοποίηση της αρχής της οικονομικής και κοινωνικής συνοχής

ότι, το πρόγραμμα εργασίας της Επιτροπής για την περίοδο 1985-1988, που περιλαμβάνεται στην ανακοίνωση της Επιτροπής προς το Συμβούλιο στις 18 Απριλίου 1985, συνεπεία του ψηφίσματος του Συμβουλίου της 2ας Ιουνίου 1983 για τα μέτρα επαγγελματικής κατάρτισης σχετικά με τις νέες τεχνολογίες πληροφόρησης^(14 ), απέδειξε τη σημασία της ανάπτυξης της συνεργασίας μεταξύ των κρατών μελών για την αξιοποίηση των δυνατοτήτων που παρέχουν οι νέες τεχνολογίες στα συστήματα επαγγελματικής κατάρτισης

ότι, το αν οι επιχειρήσεις θα ωφεληθούν από την τεχνολογική πρόοδο εξαρτάται από τη δυνατότητα αναπροσαρμογής των τυπικών προσόντων και το πνεύμα πρωτοβουλίας των εργαζομένων ότι, θα πρέπει να ενταθούν οι κοινοτικές πρωτοβουλίες που αποσκοπούν στην καλύτερη δυνατή χρήση, στα πλαίσια του παρόντος προγράμματος, του ανθρώπινου δυναμικού και των επενδύσεων στον τομέα της επαγγελ -

;

;

;

ματικής κατάρτισης ότι, η επαγγελματική κατάρτιση αποτελεί, κατ' αυτό τον τρόπο, απαραίτητο μέσο για την ολοκλήρωση της εσωτερικής αγοράς

ότι, όταν παραταθεί το ψήφισμα του Συμβουλίου της 3ης Νοεμβρίου 1986 σχετικά με το πρόγραμμα δράσης για τις μικρές και μεσαίες επιχειρήσεις^(15 ), θα πρέπει να προβλεφθεί η συμμετοχή αυτών των επιχειρήσεων στην εφαρμογή του παρόντος προγράμματος και στη διάδοση των επιτευχθέντων αποτελεσμάτων

ότι οι κοινωνικοί εταίροι υπέβαλαν σε κοινοτικό επίπεδο ανανεωθέντα αιτήματα για να συνδεθούν στενά με την εφαρμογή τέτοιων προγραμμάτων,

ΑΠΟΦΑΣΙΖΕΙ :

Άρθρο 1

Θέσπιση του προγράμματος EUROTECNET

1 . Με την παρούσα απόφαση θεσπίζεται το πρόγραμμα δράσης της Ευρωπαϊκής Κοινότητας για την προώθηση της καινοτομίας στον τομέα της επαγγελματικής κατάρτισης η οποία προκύπτει από τις τεχνολογικές μεταβολές .

2 . Το πρόγραμμα αυτό, το οποίο στο εξής καλείται "πρόγραμμα EUROTECNET", εφαρμόζεται για περίοδο

πέντε ετών η οποία αρχίζει από την 1η Ιανουαρίου 1990 .

Άρθρο 2

Στόχος

Σκοπός του προγράμματος EUROTECNET είναι να προωθηθεί η καινοτομία στους τομείς της βασικής και της συνεχούς επαγγελματικής κατάρτισης, προκειμένου να ληφθούν υπόψη οι τρέχουσες και μελλοντικές τεχνολογικές μεταβολές και οι επιπτώσεις τους στην απασχόληση, την εργασία και τα αναγκαία τυπικά προσόντα και ικανότητες .

Άρθρο 3

Περιεχόμενο

Το πρόγραμμα EUROTECNET περιλαμβάνει :

α ) ^δίκτυο καινοτόμων εθνικών ή διεθνικών σχεδίων, το οποίο λαμβάνει υπόψη το κοινό πλαίσιο κατευθυντήριων γραμμών που καθορίζεται στο άρθρο 4 και αποσκοπεί στην ανάπτυξη και τη βελτίωση των πολιτικών και των συστημάτων επαγγελματικής κατάρτισης στις νέες τεχνολογίες στα κράτη μέλη

β )

σειρά κοινοτικών μέτρων, που καθορίζονται στα άρθρα 5 και 6 και στο παράρτημα, τα οποία θα υποστηρίζουν και θα συμπληρώνουν τις διατάξεις που θεσπίζονται από και μέσα στα κράτη μέλη .

Άρθρο 4

Κοινό πλαίσιο κατευθυντήριων γραμμών

1 . Το κοινό πλαίσιο κατευθυντήριων γραμμών που αναφέρεται στο άρθρο 3 στοιχείο α ) λαμβάνει υπόψη τους ακόλουθους στόχους :

α ) ^διεύρυνση της συνεργασίας των δημόσιων και ιδιωτικών φορέων των επιπέδων

β )

ανάλυση του αντίκτυπου των τεχνολογικών μεταβολών στο τυπικά προσόντα και στις ικανότητες των ενδιαφερόμενων ομάδων, όπως του διευθυντικού προσωπικού, των μισθωτών εργαζομένων και των ανέργων πρέπει να δοθεί ιδιαίτερη προσοχή στην κατάσταση των μικρομεσαίων επιχειρήσεων, όσον αφορά τόσο τα στελέχη όσο και τους μισθωτούς εργαζόμενους

γ )

εφαρμογή εθνικών ή διεθνικών δοκιμαστικών σχεδίων που θα επιτρέψουν την ανανέωση της προσφοράς στον τομέα της επαγγελματικής κατάρτισης

δ )

διευκόλυνση της πρόσβασης των νέων και των ανέργων

στην ενεργό ζωή, και ιδίως εκείνων που έχουν ανεπαρκή

ή ακατάλληλα τυπικά προσόντα, με δράσεις οι οποίες θα εξασφαλίζουν τόσο την κατάρτιση τους στις νέες τεχνολογίες όσο και την πλήρη κατανόηση της τεχνολογικής προόδου

ε )

προώθηση της ισότητας ευκαιριών μεταξύ ανδρών και γυναικών, και ιδίως την πρόσβαση των γυναικών σε τομείς κατάρτισης με σαφώς τεχνολογικό περιεχόμενο, καθώς και την αλλαγή επαγγελματικής κατεύθυνσης και την επαγγελματική επανένταξη των γυναικών, η επαγγελματική δραστηριότητα των οποίων επηρεάζεται από τις τεχνολογικές μεταβολές

στ )

ανάπτυξη της κατάρτισης και της επιμόρφωσης των εκπαιδευτών στον τεχνικό, παιδαγωγικό και κοινωνικό τομέα

ζ )

διάδοση των κατάλληλων πληροφοριών .

2 . Οι κοινωνικοί εταίροι συμμετέχουν πλήρως, σύμφωνα με τις εθνικές πρακτικές, στην εφαρμογή του κοινού πλαισίου κατευθυντήριων γραμμών που αναφέρεται στο άρθρο 3 στοιχείο α ).

Άρθρο 5

Κοινοτικά μέτρα

Τα κοινοτικά μέτρα που αναφέρονται στο άρθρο 3 στοιχείο β ) αποσκοπούν :

α ) ^στην εφαρμογή, σε κοινοτικό επίπεδο, ενός δικτύου καινοτόμων σχεδίων στους τομείς της βασικής και της συνεχούς επαγγελματικής κατάρτισης

β )

στην ενίσχυση της συνεργασίας, της ανταλλαγής και της μεταφοράς μεθοδολογιών, καθώς και στην ανάπτυξη διεθνικών σχεδίων

γ )

στην ενθάρρυνση των μέτρων για την εξασφάλιση της βασικής και της συνεχούς επαγγελματικής κατάρτισης των εκπαιδευτών

δ )

στην έναρξη εργασιών έρευνας και ανάλυσης των αναγκών που δημιουργούν οι τεχνολογικές μεταβολές σε θέματα τυπικών προσόντων

ε )

στην ανάπτυξη της χρησιμοποίησης ανοικτών και ευέλικτων μεθόδων εκμάθησης, με προώθηση μεταξύ άλλων της αυτοδιδασκαλίας

στ )

στη διάδοση των κατάλληλων πληροφοριών εντός της Κοινότητας .

Άρθρο 6

Συνοδευτικά μέτρα

1 . Για να στηρίξει και να συμπληρώσει τις δράσεις των κρατών μελών για τη βελτίωση της ποιότητας και του επιπέδου της επαγγελματικής κατάρτισης και των αναγκαίων τυπικών προσόντων και ικανοτήτων ώστε να αντιμετωπιστούν οι τεχνολογικές μεταβολές, η Επιτροπή εφαρμόζει διάφορα μέτρα, όπως αυτά που αναφέρονται στο παράρτημα, λαμβάνοντας υπόψη της τις ποικίλες ανάγκες και καταστάσεις των κρατών μελών, ιδίως όσον αφορά το επίπεδο τεχνολογικής ανάπτυξης καθενός από αυτά και τα υφιστάμενα συστήματα επαγγελματικής κατάρτισης .

2 . Οι κοινωνικοί εταίροι συμμετέχουν πλήρως, σύμφωνα με τους κατάλληλους τύπους, στην εφαρμογή των μέτρων της παραγράφου 1 .

Άρθρο 7

Χρηματοδότηση

1 . Το ποσό που κρίνεται αναγκαίο για τη χρηματοδότηση του προγράμματος EUROTECNET κατά τα τρία πρώτα έτη της πενταετίας που αναφέρεται στο άρθρο 1 παράγραφος 2 ανέρχεται σε 7,5 εκατομμύρια ECU .

2 . Οι αναγκαίες ετήσιες πιστώσεις θα εγκρίνονται στα πλαίσια της ετήσιας διαδικασίας του προϋπολογισμού σύμφωνα με τις οικονομικές προοπτικές που αποφασίζουν από κοινού το Ευρωπαϊκό Κοινοβούλιο, το Συμβούλιο και η Επιτροπή και σε συνάρτηση με την εξέλιξη των προοπτικών αυτών .

Άρθρο 8

Λογική συνέπεια και συμπληρωματικότητα

1 . Η Επιτροπή φροντίζει να υπάρχει λογική συνέπεια και συμπληρωματικότητα μεταξύ των κοινοτικών δράσεων που θα αναληφθούν στα πλαίσια του προγράμματος EUROTECNET και των άλλων κοινοτικών προγραμμάτων που αφορούν την επαγγελματική κατάρτιση ή/και την τεχνολογική ανάπτυξη .

2 . Η Επιτροπή εξασφαλίζει ότι το Ευρωπαϊκό Κέντρο για την Ανάπτυξη της Επαγγελματικής Εκπαίδευσης ( CEDEFOP ) θα παρέχει τη συνδρομή του κατά την εφαρμογή του προγράμματος EUROTECNET, υπό τους όρους του κανονισμού ( ΕΟΚ ) αριθ . 337/75 του Συμβουλίου της 10ης Φεβρουαρίου 1975 περί δημιουργίας Ευρωπαϊκού Κέντρου για την Ανάπτυξη της Επαγγελματικής Καταρτίσεως^(16 ).

Άρθρο 9

Ενημέρωση της Συμβουλευτικής Επιτροπής για την

Επαγγελματική Εκπαίδευση

Η Επιτροπή ενημερώνει σε τακτικά χρονικά διαστήματα τη Συμβουλευτική Επιτροπή για την Επαγγελματική Κατάρτιση όσον αφορά την ανάπτυξη του προγράμματος EUROTECNET .

Άρθρο 10

Επιτροπή

1 . Η Επιτροπή επικουρείται από μια επιτροπή η οποία αποτελείται από αντιπροσώπους των κρατών μελών και προεδρεύεται από τον αντιπρόσωπο της Επιτροπής .

Τρεις εκπρόσωποι των κοινωνικών εταίρων, διοριζόμενοι από την Επιτροπή βάσει προτάσεων των οργανώσεων που εκπροσωπούν τους κοινωνικούς εταίρους σε κοινοτικό επίπεδο, συμμετέχουν στις εργασίες της Επιτροπής ως παρατηρητές .

2 . Ο αντιπρόσωπος της Επιτροπής υποβάλλει στην επιτροπή σχέδια μέτρων που αφορούν :

α ) ^τις γενικές κατευθύνσεις του προγράμματος EUROTECNET

β ) ^τα ζητήματα που σχετίζονται με τη γενική ισορροπία του προγράμματος EUROTECNET, συμπεριλαμβανομένης της κατανομής μεταξύ των διαφόρων δράσεων .

3 . Η επιτροπή διατυπώνει τη γνώμη της για αυτά τα σχέδια μέτρων εντός προθεσμίας την οποία μπορεί να καθορίζει ο πρόεδρος ανάλογα με το επείγον του συγκεκριμένου θέματος προβαίνοντας, ενδεχομένως, σε ψηφοφορία .

4 . Η γνώμη καταχωρείται στα πρακτικά επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά .

5. Η Επιτροπή λαμβάνει, ιδιαίτερα, υπόψη τη γνώμη της επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή .

Άρθρο 11

Αξιολόγηση

1 . Τα αποτελέσματα των εθνικών ή διεθνικών σχεδίων που αναλαμβάνουν τα κράτη μέλη κατ' εφαρμογή του άρθρου 4 και των μέτρων που λαμβάνει η Επιτροπή κατ' εφαρμογήν των άρθρων 5 και 6 και του παραρτήματος αποτελούν αντικείμενο εξωτερικών και αντικειμενικών αξιολογήσεων

βάσει κριτηρίων τα οποία καθορίζονται ύστερα από διαβούλευση μεταξύ της Επιτροπής και των κρατών μελών :

α ) ^για πρώτη φορά, κατά τη διάρκεια του πρώτου εξαμήνου του έτους 1992

β ) ^για δεύτερη φορά, κατά τη διάρκεια του πρώτου εξαμήνου του έτους 1994 .

2 . Η Επιτροπή, ύστερα από διαβούλευση με τα κράτη μέλη, εξασφαλίζει το συντονισμό των αξιολογήσεων που αναφέρονται στην παράγραφο 1 και υποβάλλει, στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή έκθεση σχετικά με τα αποτελέσματα των αξιολογήσεων αυτών αναφέροντας σαφώς τους τρόπους χρηματοδότησης του προγράμματος EUROTECNET :

α ) ^στην περίπτωση που αναφέρεται στο στοιχείο α ) της παραγράφου 1, το αργότερο στις 20 Ιουνίου 1992

β ) ^στην περίπτωση που αναφέρεται στο στοιχείο β ) της παραγράφου 1, του αργότερο στις 30 Ιουνίου 1994 .

Άρθρο 12

Τελική έκθεση

1 . Πριν από τις 30 Ιουνίου 1995, η Επιτροπή διαβιβάζει στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή, τελική έκθεση σχετικά με τα αποτελέσματα του προγράμματος EUROTECNET .

2 . Πριν από τις 31 Δεκεμβρίου 1994, τα κράτη μέλη διαβιβάζουν στην Επιτροπή τα κατάλληλα πληροφοριακά στοιχεία που θα της επιτρέψουν να καταρτίσει την τελική έκθεση η οποία αναφέρεται στην παράγραφο 1 .

Βρυξέλλες, 18 Δεκεμβρίου 1989 .

Για το Συμβούλιο

Ο Πρόεδρος

R . DUMAS

( 1 ) ΕΕ αριθ . 63 της 20 . 4 . 1963, σ . 1338/63 .

( 2 ) ΕΕ αριθ . C 242 της 22 . 9 . 1989, σ . 7 .

( 3 ) ΕΕ αριθ . C 323 της 27 . 12 . 1989 .

( 4 ) ΕΕ αριθ . C 329 της 30 . 12 . 1989 .

( 5 ) ΕΕ αριθ . C 340 της 31 . 12 . 1986, σ . 2 .

( 6 ) ΕΕ αριθ . C 148 της 15 . 6 . 1989, σ . 1.(7 ) ΕΕ αριθ . L 346 της 16 . 12 . 1987, σ . 31.(8 ) ΕΕ αριθ . L 13 της 17 . 1 . 1989, σ . 28.(9 ) ΕΕ αριθ . L 118 της 6 . 5 . 1988, σ . 32 .

( 10 ) ΕΕ αριθ . L 83 της 25 . 3 . 1985, σ . 8 .

( 11 ) ΕΕ αριθ . L 206 της 30 . 7 . 1988, σ . 34 .

( 12 ) ΕΕ αριθ . L 206 της 30 . 7 . 1988, σ . 20 .

( 13 ) ΕΕ αριθ . L 112 της 25 . 4 . 1989, σ . 12 .

( 14 ) ΕΕ αριθ . C 166 της 25 . 6 . 1983, σ . 1.(15 ) ΕΕ αριθ . C 287 της 14 . 11 . 1986, σ . 1.(16 ) ΕΕ αιρθ . L 39 της 13.^2.^1975, σ . 1 .

ΠΑΡΑΡΤΗΜΑ Συνοδευτικά μέτρα ( άρθρο 6 )

Ι .

1 . ^Μέτρα για να ενθαρρυνθεί η διάδοση καινοτόμων μεθόδων για την προσαρμογή της βασικής και της συνεχούς επαγγελματικής κατάρτισης στις τεχνολογικές μεταβολές :

α ) ^Το πρόγραμμα EUROTECNET συγκεντρώνει σε ένα κοινοτικό δίκτυο διάφορα καινοτόμα δοκιμαστικά σχέδια των κρατών μελών, με σκοπό τη βελτίωση, από άποψη καθορισμού και διάδοσης, των προγραμμάτων βασικής ή συνεχούς επαγγελματικής κατάρτισης, με προοπτική την αντιμετώπιση των τεχνολογικών μεταβολών .

Σκοπός του δικτύου είναι επίσης να υποστηρίξει, σε διάφορα επίπεδα, όλες τις δυνατές μορφές συνεργα -

σίας μεταξύ των ενδιαφερομένων μερών, με σκοπό την εξεύρεση λύσεων σε προβλήματα κοινού ενδιαφέροντος .

Τα σχέδια που είναι δυνατόν να ενσωματωθούν στο δίκτυο επιλέγονται βάσει των κατευθυντήριων γραμμών που αναφέρονται στο άρθρο 4 .

Ενθαρρύνονται ιδιαίτερα η συνεργασία μεταξύ του δημόσιου και του ιδιωτικού τομέα, στο μέτρο που εφαρμόζουν νέες μεθόδους επαγγελματικής κατάρτισης, καθώς και η διεθνική συνεργασία για την υλοποίηση δοκιμαστικών σχεδίων .

Για την έναρξη των δοκιμαστικών σχεδίων παραμένουν αρμόδια τα κράτη μέλη .

Τα κοινοτικά μέτρα στήριξης αποσκοπούν στην καλύτερη διασύνδεση, σε κοινοτικό επίπεδο, των διαφόρων σχεδίων προκειμένου να συνοδεύουν και να συμπληρώνουν τις διατάξεις που θεσπίζονται από και μέσα στα κράτη μέλη, ιδίως με τη διοργάνωση διαφόρων εκδηλώσεων, δραστηριοτήτων συντονισμού και διάδοσης των γνώσεων .

Τα μέτρα κοινοτικής στήριξης αφορούν το σύνολο του δικτύου και χρηματοδοτούνται από την Κοινότητα .

β ) ^Ανάλογα με τις τεχνολογικές μεταβολές και τις επιπτώσεις τους για τις επαγγελματικές ικανότητες και τα τυπικά προσόντα, καταρτίζονται δοκιμαστικά προγράμματα για την επαγγελματική κατάρτιση των εκπαιδευτών .

Για να ευνοηθεί η μεταφορά του περιεχομένου του προγράμματος EUROTECNET, καθιερώνονται κατάλληλα μέσα ανταλλαγών .

γ )

Ενθαρρύνεται η δημιουργία ευρωπαϊκών ομάδων για την εκπαίδευση και την τεχνολογία, οι οποίες θα περιλαμβάνουν μικρομεσαίες επιχειρήσεις, μεγάλες επιχειρήσεις και οργανισμούς επαγγελματικής κατάρτισης και, σύμφωνα με την πρακτική σε εθνικό επίπεδο, τους κοινωνικούς εταίρους για την ανάπτυξη και την ανανέωση της επαγγελματικής τεχνολογικής κατάρτισης στις επιχειρήσεις και για τα άτομα που ζητούν εργασία .

δ )

Για να ληφθούν υπόψη οι τεχνολογικές μεταβολές, ιδρύεται κοινοτικό κέντρο ανταλλαγών και τεκμηρίωσης για την εκμετάλλευση και την ανταλλαγή διδακτικού υλικού για τη βασική ή τη συνεχή επαγγελματική κατάρτιση το κέντρο αυτό λειτουργεί σε στενή συνεργασία με το δίκτυο δοκιμαστικών σχεδίων .

Τα κράτη μέλη που το επιθυμούν μπορούν να συμβουλεύονται το κέντρο αυτό .

ε )

ιΥστερα από αίτηση της Επιτροπής, το CEDEFOP διοργανώνει διεθνικές επισκέψεις μελέτης για τα πρόσωπα που συμμετέχουν σε δοκιμαστικά προγράμματα ή σε άλλα σκέλη του προγράμματος .

Το CEDEFOP καταρτίζει το πρόγραμμά του για επισκέψεις μελέτης το οποίο απευθύνεται στους ειδικούς της επαγγελματικής κατάρτισης .

στ )

Η Κοινότητα υποστηρίζει τα μέτρα που λαμβάνουν τα κράτη μέλη κατ' εφαρμογή του άρθρου 4 με κατάλληλες δράσεις, όπως η διάδοση των σχετικών αποτελεσμάτων ή η υποστήριξη των διεθνικών ανταλλαγών ή μεταφορών .

2 . ^Μέτρα για τη διεξαγωγή εργασιών έρευνας και ανάλυσης, με σκοπό να προσαρμοστεί η προσφορά βασικής ή συνεχούς επαγγελματικής κατάρτισης στις επιπτώσεις των τεχνολογικών μεταβολών :

α ) ^σε συνάρτηση με το δίκτυο δοκιμαστικών σχεδίων, αναλαμβάνονται εργασίες έρευνας και ανάλυσης για να προσδώσουν επιστημονική αξία στο πρόγραμμα

β ) ^στη συνάρτηση αυτή, προτεραιότητα αποδίδεται στα εξής σημεία :

- εκπόνηση νέων παιδαγωγικών μεθόδων και μοντέλων που είναι δυνατόν να ενσωματωθούν σε συστήματα βασικής ή συνεχούς επαγγελματικής κατάρτισης, τα οποία να είναι προσαρμοσμένα στις τεχνολογικές μεταβολές και να ανταποκρίνονται στις αναγκαίες απαιτήσεις ικανοτήτων και τυπικών προσόντων, ιδίως μέσω μεθόδων εκμάθησης που βασίζονται στη χρήση πολλαπλών εποπτικών μέσων

- βελτίωση της μεθοδολογίας και της πρόσβασης των μειονεκτούντων ή περιθωριακών ατόμων στη βασική ή συνεχή επαγγελματική κατάρτιση, στις νέες τεχνολογίες

- ανάλυση των αποτελεσμάτων των προγραμμάτων τεχνολογικής έρευνας και ανάπτυξης, και ιδίως της Κοινότητας, για να αξιολογούνται οι ανάγκες σε τυπικά προσόντα και ικανότητες και για να μπορούν να λαμβάνονται τα αναγκαία μέτρα στους τομείς της βασικής ή της συνεχούς επαγγελματικής κατάρτισης .

3 . ^Μέτρα για τη διοργάνωση ενημερωτικών δράσεων και εκστρατειών :

α ) ^διασκέψεις, σε κοινοτικό επίπεδο ή στα κράτη μέλη, σχετικά με τα ζητήματα που έχουν αποφασιστική σημασία για τη μελέτη των σχέσεων μεταξύ επαγγελματικής εκπαίδευσης και τεχνολογίας

β ) ^ευρωπαϊκά σεμινάρια, ειδικευμένα συνέδρια, εργαστήρια σχετικά με πολλαπλά σχέδια και συζητήσεις στρογγυλής τραπέζης

γ ) ^κοινοτική συνεργασία μεταξύ των διαφόρων κρατών μελών και μεταξύ των διαφόρων τομέων που παρέχουν πληροφορίες όσον αφορά τα είδη των τυπικών προσόντων και τα προσφερόμενα τυπικά προσόντα

δ ) ^προετοιμασία δημοσιεύσεων, στις κοινοτικές γλώσσες, με πληροφορίες για το πρόγραμμα EUROTECNET και τις δραστηριότητές του .

ΙΙ .

Στις εργασίες που αναλαμβάνονται στα πλαίσια του προγράμματος EUROTECNET παρέχεται η τεχνική υποστήριξη η οποία είναι αναγκαία σε κοινοτικό επίπεδο για να εξασφαλιστεί η ορθή διεξαγωγή τους, ιδίως όσον αφορά τα συνοδευτικά μέτρα και τη συνεχή αξιολόγηση του προγράμματος καθώς και τη διάδοση και τη μεταφορά των αποτελεσμάτων του .